stanford-oval/wikipedia huggingface dataset:
Arizona
Historia

Arizonan ensimmäiset merkit ihmisasutuksesta ovat löytyneet yli 12 000 vuoden takaa. Vuoteen 500 mennessä Arizonan alueelle oli kehittynyt maanviljelyskulttuureja: Anasazin kulttuuri kukoisti osavaltion koillisosissa, Mogollonin kulttuuri itäisellä vuoristoseudulla ja Hohokamin kulttuuri osavaltion keski- ja eteläosissa. 1200-luvun kuivuus ajoi esihistorialliset kulttuurit rappiolle. Arizonan kirjoitetun historian aika alkoi espanjalaisten Meksikosta tulleiden löytöretkeilijöiden myötä. Fransiskaani Marcos de Niza teki löytöretken alueelle 1539. Coronadon löytöretki alueelle tapahtui 1540–1542. Tuolloin Arizonassa eli intiaaneja kolmesta eri kieliperheestä; vanhin ryhmistä oli anasazeista polveutuvat hopi-intiaanit.
Ensimmäisiä tutkimusmatkailijoita seurasi myös lähetyssaarnaajia, jotka perustivat Arizonaan lähetysasemia. Vuonna 1692 alueelle tullut Eusebio Kino perusti muun muassa San Xavier del Bacin lähetysaseman lähelle nykyistä Tucsonia. Tubac oli puolestaan Arizonan ensimmäinen merkittävä asutuskeskus, jonka espanjalaiset perustivat 1752 etuvartioasemaksi. Eusebio Kinon lähetystyö loi asutuskeskuksineen Pimeria Altan alueen, joka koostui nykyisen Sonoran pohjoisosasta ja nykyisen Arizonan eteläosasta. Etelä-Arizona kuului Uuden-Espanjan varakuningaskunnan Uuden-Navarran provinssiin, jonka siirtolaisväestö koostui erityisesti baskeista ja navarralaisista. Alue tunnettiin myös Sonora-Sinaloan provinssina.
Pohjois-Arizona eli suurin osa tulevasta Arizonasta kuului Uuden Espanjan Kalifornioiden provinssiin vuosina 1767–1804, kunnes siitä tuli Alta Californian (Ylä-Kalifornia) osa. Alueen asukkaat olivat Espanjasta tulleiden siirtolaisten ja mestitsien jälkeläisiä. Vuonna 1821 Meksiko itsenäistyi ja nykyisestä Pohjois-Arizonasta tuli osa Alta Californian territoriota ja Etelä-Arizonasta osa Sonora-Sinaloan osavaltiota.
Vuosien 1847-1848 Meksikon–Yhdysvaltain sodassa Meksiko menetti Gilajoen pohjoispuoliset alueet eli Kalifornian Yhdysvalloille. Alue liitettiin 1850 New Mexicon territorioon, ja nykyisen osavaltion eteläisimmät osat hankittiin 1853 Gadsdenin ostossa.
Sonora Exploring and Mining Co. järjesti 1856 Charles Debrille Postonin johtaman seurueen, joka perusti Tubaciin hopeakaivoksia. Tätä seurasi nousukausi, ja Tubacista tuli laaksonsa suurin asutuskeskus. Arizonalaiset alkoivat samalla haaveilla myös omasta territoriostaan. Yhdysvaltain sisällissodan alussa Arizona julistautui etelävaltioiden territorioksi. Virallisesti Arizonan territorio perustettiin 24. helmikuuta 1863. Sen ensimmäinen pääkaupunki oli Prescott. Tucsonista tuli pääkaupunki 1867, Prescottista uudestaan 1877 ja Phoenixista 1889. Vuonna 1868 perustetusta Phoenixista kasvoi nopeasti maatalouden keskuskaupunki.
Arizonasta tuli 14. helmikuuta 1912 Yhdysvaltain 48. osavaltio. Puheet osavaltion asemasta olivat alkaneet jo 1880-luvulla, mutta vuonna 1910 kongressi hyväksyi lain, joka mahdollisti Arizonan tulemisen osavaltioksi.
Hallinto

Arizonan lainsäädäntövaltaa käyttää kaksikamarinen osavaltion parlamentti. Ylähuoneessa eli senaatissa on 30 jäsentä, alahuoneessa eli edustajainkokouksessa on 60 jäsentä. Jäsenet valitaan kaksivuotiskausille, jokaisesta 30 vaalipiiristä valitaan yksi senaattori ja kaksi alahuoneen jäsentä. Kukin jäsen voi olla parlamentissa korkeintaan neljä kautta yhteen menoon, mutta yhden kauden poissaolon jälkeen hänet voidaan valita taas uudelleen.
Ylintä toimeenpanovaltaa käyttää kuvernööri. Vuodesta 2023 kuvernöörinä on ollut Katie Hobbs.
Osavaltio on jaettu 15 piirikuntaan.
Arizona kuuluu niihin osavaltioihin, jotka ottivat kuolemanrangaistuksen jälleen käyttöön vuodesta 1972 alkaen.
Tämän jälkeen osavaltio on teloittanut 38 vankia. Viimeisin teloitus suoritettiin toukokuussa 2022.
Talous

Arizona tuottaa enemmän kuparia ja muita kaivannaisia (polttoaineita lukuun ottamatta) kuin mikään muu Yhdysvaltojen osavaltio.
Arizonan bruttokansantuote vuonna 2010 oli 254 miljardia Yhdysvaltain dollaria, mikä tekee siitä 20. suurimman talouden Yhdysvalloissa.
Arizonalaisista 161 166 työskenteli korkean teknologian sektorilla vuonna 2003, tehden noin 8,3 prosenttia yksityisen sektorin 1,9 miljoonan ihmisen työvoimasta. Erityisiä aloja olivat tietokoneohjelmistot ja tietokoneet (34 314); elektroniikkakomponenttivalmistus (30 358); ilmailuvalmistus (25 641); arkkitehtuuri ja rakennus (21 378); telekommunikaatio (21 224); ja instrumenttivalmistus (13 056).
Arizona kerää henkilökohtaisia tuloveroja viidessä luokassa: 2,87 prosenttia, 3,20 prosenttia, 3,74 prosenttia, 4,72 prosenttia ja 5,04 prosenttia. Arizonan Transaction Privilege Tax (arvonlisävero) ja käyttöverot ovat yleisesti noin 6,3 prosenttia.
Talous > Liikenne

Arizonassa on kaikkiaan 42 lentoasemaa. Suurin niistä on Sky Harborin kansainvälinen lentoasema Phoenixin lähellä.
Väestö

Arizonan 6,4 miljoonasta asukkaasta 84,4 % on valkoisia. Kaikkiaan 30,2 % luokitellaan hispaanoiksi tai latinoiksi.
Väestö > Suurimmat kaupungit

Vuonna 2008 Arizonassa oli vain yksi miljoonakaupunki, ja yhteensä seitsemän yli 200 000 asukkaan kaupunkia:
Phoenix 1 567 924
Tucson 541 811
Mesa 463 552
Glendale 251 522
Chandler 247 140
Scottsdale 235 371
Gilbert 216 449
Kulttuuri

Osavaltion nimen on selitetty tarkoittavan ’pientä lähdettä’ (papago-intiaanikielen sanoista ari 'pieni' ja šonak 'lähde'). Kansanetymologian mukaan nimi puolestaan johtuisi espanjan sanoista arida zona ’kuiva alue’.
Arizonan kansalliskukka on saguarokaktuksen kukka, jalokivi turkoosi, nisäkäs kissafretti ja lintu kaktuspeukaloisen alalaji Campylorhynchus brunneicapillus couesi.
Kulttuuri > Tunnettuja urheiluseuroja

| Joukkue | Kaupunki | Sarja & laji | Kotikenttä | Perustettu | Mestaruudet |
| --- | --- | --- | --- | --- | --- |
| Arizona Cardinals | Glendale | NFL, amerikkalainen jalkapallo | State Farm Stadium | 1898 | 2 |
| Arizona Diamondbacks | Phoenix | MLB, baseball | Chase Field | 1998 | 1 |
| Arizona Rattlers | Phoenix | AFL, arena football | US Airways Center | 1992 | 2 |
| Arizona Sting | Glendale | NLL, lacrosse | Gila River Arena | 2004 | 0 |
| Arizona Sundogs | Prescott Valley | CHL, jääkiekko | Tim's Toyota Center | 2006 | 0 |
| Phoenix Mercury | Phoenix | WNBA, koripallo | US Airways Center | 1997 | 2 |
| Phoenix Roadrunners | Phoenix | ECHL, jääkiekko | US Airways Center | 2005 | 0 |
| Phoenix Suns | Phoenix | NBA, koripallo | US Airways Center | 1968 | 0 |
| Tucson Sidewinders | Tucson | PCL, baseball | Tucson Electric Park | 1969 | 3 |
| Yuma Scorpions | Yuma | GBL, baseball | Desert Sun Stadium | 2005 | 0 |
Aiheesta muualla

Kuvia tai muita tiedostoja aiheesta Arizona Wikimedia Commonsissa
Matkaopas aiheesta Arizona Wikimatkoissa
Arizonan osavaltio
| --- | --- |
Alueet:  Arizona Strip  Coconino Plateau  Etelä-Arizona  Grand Canyon  Koillis-Arizona  Mojaven aavikko  North Central Arizona  Phoenix Metropolitan Area  Pohjois-Arizona 
Piirikunnat:  Apache  Cochise  Coconino  Gila  Graham  Greenlee  La Paz  Maricopa  Mohave  Navajo  Pima  Pinal  Santa Cruz  Yavapai  Yuma 
Kaupungit (suurimmat):  Chandler  Flagstaff  Gilbert  Glendale  Mesa  Peoria  Phoenix (pääkaupunki)  Prescott  Scottsdale  Tempe  Tucson  Yuma 
| n k  Yhdysvaltain hallinnolliset alueet |
| --- | --- | --- |
| Osavaltiot |  Alabama  Alaska  Arizona  Arkansas  Colorado  Connecticut  Delaware  Etelä-Carolina  Etelä-Dakota  Florida  Georgia  Havaiji  Idaho  Illinois  Indiana  Iowa  Kalifornia  Kansas  Kentucky  Louisiana  Länsi-Virginia  Maine  Maryland  Massachusetts  Michigan  Minnesota  Mississippi  Missouri  Montana  Nebraska  Nevada  New Hampshire  New Jersey  New Mexico  New York  Ohio  Oklahoma  Oregon  Pennsylvania  Pohjois-Carolina  Pohjois-Dakota  Rhode Island  Texas  Tennessee  Utah  Vermont  Virginia  Washington  Wisconsin  Wyoming  |  |
| Liittopiiri |  Washington (DC)  |  |
| Saarialueet |  Amerikan Samoa  Guam  Pohjois-Mariaanit  Puerto Rico  Yhdysvaltain Neitsytsaaret  |  |
| Erillisalueet |  Bajo Nuevo ja Serranilla kiistanalaisia  Bakerinsaari  Howlandinsaari  Jarvis  Johnstonin atolli  Kingmanin riutta  Midwaysaaret  Navassa  Palmyran atolli  Wakensaari  |  |
 luettelo Yhdysvaltain osavaltioista ja territorioista  intiaanireservaatti 
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Espanja  Ranska  BnF data  Katalonia  Saksa  Israel  Yhdysvallat  Tšekki  Australia 
Maantieteelliset:  MusicBrainz area 
Henkilöt:  Yle 
Muut:  NARA  SNAC  IdRef 
Grand Canyon.
Parlamenttitalo ja hallintorakennuksia Phoenixissa.
Näkymää Phoenixista.
HC 19 Humenné

| HC 19 Humenné |
| --- | --- |
Perustettu:  2019
Kaupunki:  Humenné, Prešovin alue, Slovakia
Kotiareena:  Zimný štadión Humenné
– kapasiteetti:  4500
Sarjataso:   Tipos Extraliga
Värit:                
Toimitusjohtaja:   Peter Tirpák
Puheenjohtaja:   Peter Ždiňak
Päävalmentaja:   Martin Štrba
Infobox OKVirheellinen NIMI-arvo: 
HC 19 Humenné on slovakialainen jääkiekkoseura Humennén kaupungista Prešovin alueelta. Joukkue pelaa Slovakian pääsarjassa Tipos Extraligassa.
Joukkue kaudella 2024–2025

| Maalivahdit |
| --- | --- | --- | --- | --- | --- |
| # |  | Pelaaja | Hanskakäsi | Sopimus | Syntymäpaikka |
| 1 |  | Matěj Hurčík | L | 2025 | Bánovce nad Bebravou, Slovakia |
| 31 |  | Patrik Kozel | L | 2025 | Liptovský Mikuláš, Slovakia |
| 35 |  | Stanislav Galimov | L | 2024 | Tšeljabinsk, Venäjän SFNT, Neuvostoliitto |
|   |  | Roman Durný | R | 2025 | Liptovský Mikuláš, Slovakia |
| Puolustajat |
| --- | --- | --- | --- | --- | --- |
| # |  | Pelaaja | Kätisyys | Sopimus | Syntymäpaikka |
| 3 |  | Matej Jacko | L | 2025 | Košice, Slovakia |
| 11 |  | Samuel Šimon | L | 2025 |  |
| 16 |  | Jakub Hudec | L | Laina | Košice, Slovakia |
| 28 |  | Ján Ťavoda | L | 2024 | Zvolen, Tšekkoslovakia |
|   |  | Aleksandrs Jerofejevs | L | 2025 | Riika, Latvian SNT, Neuvostoliitto |
|   |  | Alan Lizatovic | R | Try-out | Praha, Tšekki |
|   |  | Jakub Pišoja | R | 2025 | Považská Bystrica, Slovakia |
|   |  | Alexander Zekucia | L | 2025 | Spišská Nová Ves, Slovakia |
| Hyökkääjät |
| --- | --- | --- | --- | --- | --- | --- |
| # |  | Pelaaja | Kätisyys | Pelipaikka | Sopimus | Syntymäpaikka |
| 8 |  | Ivan Thomka | L | KH / P | 2025 | Martin, Slovakia |
| 17 |  | Lukáš Lačný | L | LH | 2024 | Vranov nad Topľou, Slovakia |
| 18 |  | Filip Vaško (A) | L | LH | 2024 | Humenné, Slovakia |
| 22 |  | Jan Bartoš | L | LH | Laina | České Budějovice, Tšekki |
| 56 |  | Martin Kriška | L | OLH | 2024 | Liptovský Mikuláš, Tšekkoslovakia |
| 66 |  | Dominik Borov | L | KH | 2025 | Humenné, Slovakia |
| 76 |  | Artjom Železkov | L | KH | 2025 | Nižni Tagil, Venäjä |
| 82 |  | Jakub Ragan | L | VLH | 2025 | Humenné, Slovakia |
| 89 |  | Igor Safaralejev | L | VLH | Laina | Salehard, Venäjä |
| 93 |  | Jakub Linet | L | KH / VLH | 2025 | Žilina, Tšekkoslovakia |
|   |  | J.C. Campagna | L | VLH | 2025 | Dallas, Texas, Yhdysvallat |
|   |  | Martin Przygodzki | L | VLH | 2025 | Trenčín, Tšekkoslovakia |
|   |  | Michal Stanček | L | VLH | Laina | Poprad, Slovakia |
|   |  | Lukáš Toma | L | KH / VLH | 2025 | Trebišov, Slovakia |
Joukkue kaudella 2024–2025 > Joukkueenjohto

Päävalmentaja: Martin Štrba
Apuvalmentaja: Ivan Boržík
Maalivahtivalmentaja: Ramón Sopko
Puheenjohtaja: Peter Ždiňak
Varapuheenjohtaja: Mikuláš Koščo
Toimitusjohtaja: Peter Tirpák
Lähde: EliteProspects
Aiheesta muualla

Seuran kotisivut
Tipsport liga
HC 05 Banská Bystrica • HK Dukla Trenčín • HC Košice • HC Nové Zámky  • HK 32 Liptovský Mikuláš • HK Nitra • HK Poprad • HKm Zvolen • HC Slovan Bratislava • HC Prešov • HK Spišská Nová Ves 
 Entisiä joukkueita: MHK Dubnica • MHK Kežmarok • MHC Martin • 
ŠHK 37 Piešťany • HK 36 Skalica • HC 07 Detva • HK Orange 20 •  MsHK Žilina
Länsi-Agderin lääni

| Länsi-Agderin lääni Vest-Agder fylke |
| --- | --- |

 Lippu:  Vaakuna
 Läänin sijainti Norjassa
Valtio:  Norja
Alue:  Sørlandet
Hallinto:  
 – hallinnollinen keskus:  Kristiansand
 – lääninjohtaja:  Terje Damman
Pinta-ala:  7 276,52 km²
Väkiluku (2016):  182 701
 – väestötiheys:  25,11 as./km²
Kielet:  Kirjanorja ja uusnorja
Lyhenteet:  
 – ISO 3166:  NO-10
 – NUTS:  NO042
 
Läänin internetsivut
Länsi-Agderin lääni (norj. Vest-Agder fylke) on Norjan lääni maan etelärannikolla Pohjanmeren ja Skagerrakin rannalla Sørlandetin alueella. Se rajautuu lännessä Rogalandin lääniin ja idässä Itä-Agderin lääniin. Sen hallinnollinen keskus on Kristiansand. Läänissä on 182 701 asukasta (vuonna 2016) ja sen pinta-ala on 7 276,52 neliökilometriä.
Golfvirran ansiosta läänin ilmasto on poikkeuksellisen lämmin varsinkin rannikolla, jota kutsutaan ”Norjan Rivieraksi”. Rannikolla asuukin valtaosa läänin asukkaista.
Kunnat

Länsi-Agderin lääniin kuuluu yhteensä 15 kuntaa:
Åseral
Audnedal
Farsund
Flekkefjord
Hægebostad
Kristiansand
Kvinesdal
Lindesnes
Lyngdal
Mandal
Marnardal
Sirdal
Søgne
Songdalen
Vennesla
Aiheesta muualla

Kuvia tai muita tiedostoja aiheesta Länsi-Agderin lääni Wikimedia Commonsissa
Läänin internetsivut
Norjan läänit
Agder
Akershus
Buskerud
Finnmark
Innlandet
Møre ja Romsdal
Nordland
Oslo
Rogaland
Telemark
Tromssa
Trøndelag
Vestfold
Vestland
Østfold
Walvis Bay

| Walvis Bay Walvisbaai, Walvisbucht |
| --- | --- |
 Walvis Bayn satama-aluetta
 vaakuna
 Walvis Bay
 Koordinaatit: 22°57′22″S, 14°30′29″E 
Valtio:  Namibia
Alue:  Erongo
Perustettu:  1840
Pinta-ala:  
 – Kokonaispinta-ala:  1 121,13 km²
Väkiluku (2023):  102 704
 – Väestötiheys:  91,6 as./km²
Aikavyöhyke:  UTC+1
 – Kesäaika:  UTC+2
Motto::  In utrumque paratus
 
 www.walvisbaycc.org.na 
Infobox OKVirheellinen NIMI-arvo: 
Walvis Bay (afrikaansiksi Walvisbaai, saks. Walfischbucht, suomeksi 1800-luvulla Valaskalalahti) on Namibian satamakaupunki ja lahti, jonka rannalla kaupunki sijaitsee. Alueella on takanaan hyvin pitkä historia. Walvis Bay on Namibian kolmanneksi suurin kaupunki. Vuoden 2023 väestönlaskennan mukaan kaupungissa oli 102 704 asukasta, ja sen pinta-ala on 1 121,1 neliökilometriä. Walvisbaylaisten suurin tulonlähde on kalastus. Kaupungissa puhutaan englantia, saksaa ja afrikaansia.
Walvis Bayn lahti on turvallinen laivoille, sillä se on luonnollinen syväsatama, jota suojaa Pelican Pointin hiekkasärkkä. Kyseessä on Namibian rannikon ainoa luonnonsatama. Walvis Bayn vesissä on paljon planktonia ja muuta merielämää, ja ne houkuttelevat paikalle paljon etelänmustavalaita, mistä syystä entisinä aikoina sinne tuli myös paljon valaanpyytäjiä. Nykyään Walvis Bay on vilkas kalastajasatama.
Eri aikoina eri siirtomaaisännät kehittivät Walvis Bayta ja sen ominaisuuksia. Se oli sijainniltaan strateginen, koska se sijaitsee matkalla Hyväntoivonniemelle, minkä seikan maailmanvallat olivat panneet merkille sen jälkeen, kun ne olivat tulleet tietoisiksi tästä lahdesta vuonna 1485. Tämä selittää Walvis Bay monimutkaisen poliittisen aseman vuosisatojen varrella.
Kaupunki sijaitsee aivan Kauriin kääntöpiirin pohjoispuolella Kuisebjoen deltassa, ja sinne päättyvät niin TransNamib -rautatie kuin valtatie B2. Molemmat yhdistävät Walvis Bayn pääkaupunki Windhoekiin Swakopmundin kautta.
Walvis Bayn lahti ja sen hiekkadyynit vetävät puoleensa paljon turisteja. Kaupunki onkin tärkeä turistikohde. Vierailukohteita ovat mm. Bird Island, jossa kerätään guanoa, Dune 7 -niminen hiekkadyyni, suolahaihduttamo, kaupungin monilukuinen lintukanta ja kaupungin museo. Kuisebmundin stadion on kotikenttä kahdelle joukkueelle, jotka pelaavat Namibian valioliigassa. Langstrandin ja Dolfynstrand lomakohteet sijaitsevat aivan kaupungin pohjoispuolella alle 20 km päässä kaupungista. Walvis Bay Export Processing Zonen vapaakauppa-alaue on tärkeä osa kaupungin talouselämää.
Etymologia

Hollantilaiset viittasivat tähän paikkaan nimellä Walvisch Baye, kun taas englantilaiset kutsuivat sitä nimellä Whale Bay. Englantilaisten kielenkäytössä nimi muotoutui ensin muotoon Walfish Bay, sitten muotoon Walvish Bay ja lopulta muotoon Walvis Bay. Joskus on käytössä ollut myös Walwich Bay tai Walwisch Bay. Hererot kutsuivat tätä paikkaa nimellä Ezorongondo. Ambolaiset kutsuvat paikkaa nykyisin nimellä Ombaye.
Maantiede > Kaupunginosat

Sen seurauksena, että kaupunki oli ollut Etelä-Afrikan hallinnassa, se on ollut segregoitunut. Mustat ihmiset asuivat Kuisebmundissa, värilliset Narravillessa ja valkoiset kaupungin keskustassa.
Sen jälkeen, kun alue siirtyi Namibialle, monet ihmiset ovat rakentaneet hökkeliasumuksia kaupungin ympärille. Kaupunki on pyrkinyt estämään slummiutumista perustamalla Tutaleni-nimisen asuntoprojektin ja samannimisen asuinalueen kaupungin koillisosaan.
Ilmasto

Vaikka Walvis Bay sijaitsee tropiikissa, sen ilmasto on Köppenin ilmastoluokituksen mukaan kylmä aavikkoilmasto, joskin kyseessä on vain lievästi kylmä ilmasto. Siihen vaikuttavat Naukluftvuoret ja aluetta viilentävä Benguelanvirta. Sadetta Walvis Bay saa keskimäärin ainoastaan 13,2 mm vuodessa, mikä tekee siitä yhden maapallon kuivimmista kaupungeista. Vaikka sen ilmasto on kuiva, kaupunki kokee myös paljon kosteutta. Keskimääräinen ilmankosteus on 80%. Lämpimin kuukausi on helmikuu, jolloin keskilämpötila on 17,9°C, ja viileimmät kuukaudet ovat elokuu ja syyskuu, jolloin keskilämpötila on 13,2°C. Lämpötilan vaihtelu vuorokaudessa on vähäistä, vain 5,7°C. Ihmisen aiheuttaman ilmastonmuutoksen seurauksena myös Walvis Bayssa ilmasto on lämmennyt viime vuosina. 17.5.2015 mitattiiin Rooikopissa, Walvis Bayn kansainvälisen lentokentän lähellä lukema 37,4°C.
Väestö

| Walvis Bayn väestö> Vuosi | Walvis Bayn väestö> Väkiluku | Walvis Bayn väestö> Huomautuksia | Walvis Bayn väestö>  | Walvis Bayn väestö>  |
| --- | --- | --- | --- | --- |
| 1991 | 22.999 |  |  |  |
| 2001 | 43.611 |  |  |  |
| 2011 | 62.096 |  |  |  |
| 2020 | 85.000 | arvio |  |  |
Talous ja infrastruktuuri > Liikenne > Rahtiliikenne

Walvis Bayn satama on merkittävä logistiikan keskus eteläisessä Afrikassa. Sen kautta kulkee rahtia muualle Namibiaan, Sambiaan, Kongon demokraattiseen tasavaltaan ja Botswanaan. Alueelle on muodostettu Walvis Bay Corridor Group (WBCG) vuonna 2000. Sitä ennen sataman kautta kulki 30.000 konttia, mutta vuonna 2016 jo 370.000 konttia. Vuonna 2017 satamaa uudistettiin siten, että sen kapasiteetti oli vuonna 2019 jo 750.000 konttia vuodessa. Sataman lähin kilpailija on Durbanin satama Etelä-Afrikassa, ja sen byrokraattisten ja logististen ongelmien vuoksi liikennettä on siirretty Walvis Bayhin. Sinne tulevasta rahdista 95% kuljetetaan edelleen rekka-autoilla.
Vuoden 2019 elokuussa avattiin uusi konttiterminaali, joka on laajuudeltaan 40 eekkeria ja sijaitsee täyttömaalla. Terminaalin rakensi kiinalainen China Harbour Engineering Company ja sen rahoittivat Namibian valtio ja Afrikan kehityspankki. Hankkeen budjetti oli 4,2 miljardia Namibian dollaria. Terminaaliin tuli myös laituri risteilijöitä varten. Sataman maantieteellisen sijainnin vuoksi maan hallinto toivoo, että se saa vahvan jalansijan Eteläisen Afrikan kehitysyhteisö liikenteessä niihin maihin, joilla ei ole rannikkoa. Sataman lisäksi toivotaan, että myös tie- ja rautatieverkostoa voidaan kehittää. Konttiterminalin operointi luovutettiin lokakuussa 2024 Namibian satamalaitoksen (valtion) ja Mediterranean Shipping Companyn (MSC) yhteisyritykselle, Terminal Investment Limitedille (TIL) 25 vuoden sopimuksella.
Osana yrityksiä vahvistaa ja kehittää kauppasuhteita muiden Afrikan maiden kanssa Namport (Namibian satamalaitos) on huhtikuussa 2019 allekirjoittanut viiden vuoden sopimuksen Dakarin satamalaitoksen kanssa.
Talous ja infrastruktuuri > Liikenne > Lentoliikenne

Walvis Bayn kansainvälinen lentokenttä palvelee kaupungin asukkaita mutta myös lähiseutujen kaupunkien ja kylien asukkaita. Airlink lentää kaupungista Etelä-Afrikkaan, Kapkaupunkiin ja Johannesburgiin.
Talous ja infrastruktuuri > Turismi

Turismilla on yhä suurempi vaikutus kaupungin talouteen, kun heitä saapuu paikalle kaupungin lentokentän ja sataman kautta. Useita risteilijöitä saapuu kaupunkiin vuosittain. Kaupungissa toimii monia pienempiä ja suurempia turismiin liittyviä yrityksiä, ja kaupungista on tullut merkittävä turismin keskus. Majoitusta on kaupungissa saatavilla eri hintaisina ja -tyylisinä, jossa on vaihtoehtoja kaikille matkailijoille. Kaupungin ympäristö on ainutlaatuinen, ja aavikko ja meri vetävät puoleensa matkailijoita.
Lahdelle ja myös niemen ulkopuolelle tehvään päivittäin lukuisia ja suosittuja veneristeilyjä, joilla nähdään tuhansittain hylkeitä sekä delfiinejä ja pelikaaneja, joskus myös valaita, möhkäkaloja (mola mola) ja isoja merikilpikonnia.
Talous ja infrastruktuuri > Kalastus

Walvis Bayssa on useita kalastusyhtiöitä. Niitä ovat Hangana Seafood, Caroline Fishing, Benguella Fishing Company, Cadilu Fishing, Etosha Fisheries, Kuiseb Fishing Enterprises, Blue Ocean Products, Benguella Sea Products, Consortium Fisheries ja Talanam Fish Processor. Nämä yhtiöt pyytävät monia eri kalalajeja, joita ovat: käärmemakrillit, anjovis, lithognathus lithognathus, rantaveltto (afrikaansiksi kabeljou), genypterus capensis, kummeliturskat, monnikalat, tonnikalat ja sardiinit. Hangana Seafood myös prosessoi ja vie kalaa ja kalatuotteita ulkomaille. Kalateollisuus muodostaa merkittävän osan Walvis Bayn taloudesta.
Kaupungin vesillä myös kasvatetaan ostereita.
Vuoden 2018 toukokuussa National Fishing Corporation of Namibia (Fishcor) ilmoitti, että uusi 530 miljoonan Namibian dollarin arvoinen uusi kalajalostustehdas tulisi käynnistymään saman vuoden syyskuussa. Se työllistää 700 ihmistä, josta 70% on naisia. Se on suurin Saharan eteläpuolisen Afrikan kalanjalostustehdas, ja se prosessoi 80.000 tonnia kalaa vuodessa.
Talous ja infrastruktuuri > Teollisuus

Vuoden 2018 maaliskuussa Namibian hallitus ja ranskalainen Groupe PSA allekirjoittivat sopimuksen, jonka mukaan näiden yhteisyritys ryhtyy kokoamaan Opel- ja Peugeot-autoja Walvis Bayssa. Projektin arvo on 190 miljoonaa Namibian dollaria, ja tuotannon oli määrä alkaa samana vuonna. Autoja oli määrä valmistua 5.000 vuosittain vuodesta 2020 alkaen. Autot on määrä tuottaa Eteläisen Afrikan tulliliiton maiden markkinoita varten. Peugotin kerrottiin kuitenkin suunnittelevan tehtaan sulkemista, koska sillä oli erimielisyyksiä Etelä-Afrikan kanssa tullimaksuista.
Talous ja infrastruktuuri > Öljynporauslautat

Pohjois-Angolan öljykenttien öljynporauslauttoja Cabindasta ja Kongojoen suulta tuodaan ajoittain Walvis Bayhin huollettaviksi.
Koulut

Walvis Bayssa on monia kouluja, joista osa on julkisia, osa puolijulkisia ja osa yksityiskouluja. Kaupungin kouluja ovat mm. Duneside High School, Duinesig Primary School, International School of Walvis Bay, The Dolphin Schools, Alexanders Private School, Kuisebmond Secondary School, Walvis Bay Private High School. Kaupungissa on myös useita lastentarhoja.
Namibian Maritime and Fisheries Institute (NAMFI) on Walvis Bayssa toimiva yliopistotason oppilaitos. Omat toimipisteensä kaupungissa on myös seuraavilla oppilaitoksilla: International University of Management (IUM), Welwitchia Health Training Center ja Monitronics Success College.
Politiikka

Walvis Bayta hallinnoi kunnanvaltuusto, joka koostuu kymmenestä valtuutetusta.